29 « maiatza « 2019 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 29 maiatza 2019 17:00\nVIII Jornadas Concursales de Vitoria-Gasteiz jardunaldiak inauguratzea\nParte hartzaileak. Alkateorde Itziar Gonzalo\nEguna. Osteguna, maiatzak 30\nTokia. Goiuri jauregia, Martin de Salinas aretoa\nPrentsaurrekoa. Andre Maria Zuriaren Jaietako kartela aurkeztea\nParte hartzaileak. Kultura, Hezkuntza eta Kirol zinegotzi Estibaliz Canto; eta kartel lehiaketako irabazlea\nPrentsaurrekoa. José Uruñuela Dantza Jaialdia aurkeztea\nParte hartzaileak. Jose Uruñuela Udal Dantza Kontserbatorioko zuzendari Ainhoa Arenaza; Arantzazu Susunaga, Leire Gorostiza eta Sergio Viana, Jose Uruñuela Udal Dantza Kontserbatorioko dantza garaikideko irakasleak\nPrentsaurrekoa. 2019ko FotoArte lehiaketako sari-banaketa eta erakusketa inauguratzea\nTokia. Ibaiondo gizarte etxea\nGizonezko bat atxilotu dute Lakuan bi ibilgailutan kalteak eragiteagatik\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 14:14\nUdaltzaingoaren Agenteek 28 urteko gizonezko bat atxilotu zuten atzo, Lakua auzoan aparkatuta zeuden bi ibilgailutan kalteak egin izanaren delituaren ustezko egile gisa.\nAgirrelandako polizia-etxera egindako dei batek ohartarazi zuen bi gaztek kalteak eragin zituztela, nahita, Voluntaria Entrega kalean aparkatuta zegoen ibilgailu batean. Patruila bat bertara joan zen eta egiaztatu zuen bai furgoneta batek eta bai motozikleta batek ere kalteak jasan zituztela. Lekukoek emandako deskribapenei jarraiki, gazteetako bat non zegoen jakin zuten, eta gero, atxilotu eta polizia-etxera eraman zuten. Izapide egokiak bete ondoren, aske utzi zuten.\nUdaltzainek zauriturik gabeko 7 trafiko-istriputan esku hartu zuten atzo, eta 62 urteko gizonezko bat ikertzen ari dira, edari alkoholdunen eraginpean gidatzeagatik. Gidatzen zuen ibilgailuak Teodoro González de Zarate kalean aparkatuta zegoen beste baten aurka talka egin zuen.\nUdaltzainek 13 salaketa izapidetu zituzten eta polizia judizialaren 14 jarduera egin zituzten.\nAtzo suhiltzaileen laguntza eskatu zuten, kamioi batek eta auto batek elkarren artean talka egin zutelako N-240 errepidean, Legutio herrian. SPEISeko langileak bertara joan ziren, eta inguru guztia garbitzen aritu ziren, trafikoa bere onera etor zedin.\nUdala mugikortasun ohiturei buruzko telefono-inkesta egiten ari da\nKategoriak: Prentsa oharrak — Komunikazio Zerbitzua / Servicio de Comunicación — 13:19\nGasteizko Udala herritarren mugikortasun ohiturei buruzko inkesta bat egiten ari da 2019ko 17ra arte. Ausaz hautatutako udalerriko etxeguneetara telefonoz deituz egiten ari da inkesta. Jasotzen den informazioa guztiz anonimoa da, eta helburu horietarako baino ez da erabiliko.\nIngurugiro Gaietarako Ikastegiak sustatutako ekimenaren helburua da eguneroko joan-etorrietako ohiturei buruzko informazioa jasotzea, ezarritako mugikortasun iraunkorreko neurriak ebaluatu eta hobetzearren. Emaitzak udalaren web-orrian argitaratuko dira, 2014ko mugikortasun inkestarenak bezala.\n2007an landutako Mugikortasun Iraunkorraren eta Espazio Publikoaren Planaren garapenaren barruan sartzen da inkesta. Plana 2023ra arte garatzekoa da, eta horren baitako ekintzak herritarren mugikortasun ohituren ezagutza zehatzean oinarritzen dira; hori dela eta, aldian behin inkesta egiten da informazioa jasotzeko xedez. 2011n eta 2014an egin ziren aurreko inkestak; 2019an, berriz, eguneratzea egingo da.\nIkertalde enpresa arduratzen da telefono-elkarrizketak egiteaz. Gasteizko bizilagunekin harremanetan jartzen den pertsona behar bezala identifikatuko da. Gasteizko Udalak laguntza eskatzen die herritarrei, ahal duten neurrian inkestari erantzun diezaioten haien etxebizitza hautatuetako bat izanez gero.\nInformazio gehiago nahi izanez gero, Ingurugiro Gaietarako Ikastegira jo daiteke, 945162696 telefonora deituz edo helbide elektroniko honetara idatziz:ceaadmin@vitoria-gasteiz.org\nAste honetan itxiko da epea F2P Campusaren 2. ediziorako eskabideak aurkezteko, eta dagoeneko Letonia, Errusia, Malaysia, Italia eta Txinako taldeek azaldu dute parte hartzeko interesa\nKategoriak: Prentsa oharrak — Komunikazio Zerbitzua / Servicio de Comunicación — 12:20\nCampusa, free-to-play bideojokoen alorrean munduan egiten den lehena, Nordic Game biltzarrean aurkeztu zen joan den astean; industria horren Europako ekitaldi nagusia Malmon (Suedia) egiten da, eta 2.000 profesional inguru bildu ohi ditu urtero\nMaiatzaren 31n amaituko da eskabideak aurkezteko epea Arabako hiriburuan uztailetik irailera bitartean egitekoa den bigarren edizioan parte hartzeko\nF2P Campus Vitoria-Gasteiz free-to-play bideojokoak ardatz dituen munduko lehen campus-azeleratzaileak indarrez abiatu du bigarren edizioa: eskabideak aurkezteko epea amaitzeko astebete baino gutxiago falta delarik, hainbat herrialdetako taldeek adierazi dute parte hartzeko interesa. Zehazki, Letonia, Errusia, Malaysia, Ukraina, Italia eta Txinatik iritsi dira kontsultak, besteak beste. “Oraindik goiz da esateko zenbat hautagai izango dugun aurten, baina F2P Campusa sektorean gero eta ezagunagoa dela nabaritu dugu. Lehen edizioaren arrakastak, eta nazioarteko enbaxadoreek, hala nola 2018an Gasteizen izan ziren nazioarteko mentoreak eta parte hartu zuten taldeak, campusa ezagutarazten lagundu dute; izan ere,campusak badu bereizgarri handia, free-to-play bideojokoetan zentratzen baita, hau da, merkatuan hazteko potentzial handiena dutenetan”, azaldu dute ekitaldiaren zuzendarikide Jon Beltran de Heredia eta Raúl Herrerok.\nGasteizko Udalak, Eusko Jaurlaritzak eta Arabako Foru Aldundiak bultzatzen dute campusaren bigarren edizioa. Free-to-play bideojoko berriak sortzen ari diren 5 profesional-talde ekarriko ditu, gehienez, Arabako hiriburura. Free-to-play deritze horietan aritzeko ordaindu beharrik ez dagoen jokoei. Apirilaren hasieran aurkeztu zenetik, antolatzaileek zenbait ekintza eta ekitaldi sustatu dituzte bideojokoen alorreko estatuko zein atzerriko industriari F2P Campus Vitoria-Gasteiz ezagutarazteko, horietako azkena Malmon (Suedia) egindako Nordic Game biltzarrean, zeina sektoreko profesionalen topaketa nagusia baita Europan —2.000 parte-hartzailetik gora—.\nCampusaren zuzendarikideek stand bat jarri zuten bertan, nazioarteko egutegian lekua egiten ari den hitzorduaren potentziala agerrarazteko. Bartzelonan ere egin zuten aurkezpen bat, bideojokoen industriaren gune nagusia baita penintsulan, eta estatuko zein nazioarteko hainbat hautagaik hartu zuten parte. “Kataluniako hiriburuko topaketan 2018ko edizioan izan zen taldeetako batek, Garage 51 izenekoak, hartu zuen parte, zeinak campusaren benetako potentziala azaldu baitzuen, eta nola lagundu genien beren lana sustatzen; Julian Serravi ere izan zen, bigarren edizioan esku hartuko duten mentore berrietako bat. Serravi espezialista ezaguna da bideojokoen diseinuaren alorreko prestakuntza eta tutoretzan”, zehaztu du Jon Beltrán de Herediak.\nMaiatzaren 31n eskabideak aurkezteko epea amaitzen delarik, 5 profesional-talde hautatuko dira gehienez, uztailean Gasteizko campus azeleratzailean parte hartzerik izan dezaten; bideojokoak garatzeko beharrezko diren hainbat arlotan erreferente diren nazioarteko hogei mentorek baino gehiagok emango diete aholkularitza.\n2019ko edizioaren berritasun nagusia jende guztiarentzat irekita egongo den F2P Campus Academy formatua izango da; izan ere, horren ildotik irailean zehar hainbat jarduera antolatuko dira gazteak bideojokoen sektorera sartzea sustatzeko eta gazte horiei erakusteko zeinen zabalak diren Espainian 713 milioi euro baino gehiago fakturatzen dituen industriak eskaintzen dituen aukerak. F2P Campus Academy-ren barruan hitzaldi irekiak egingo dira sektoreko adituen eskutik, eta eta beren lehen bideojokoa sortu nahi duten gazteei zuzenduriko tailer bat ere egingo da.\nAhalduntze Feministarako Eskolak gaur arratsaldean itxiko du ikasturtea Rozalén kantautorearen kontzertu batekin\nKategoriak: Prentsa oharrak — Komunikazio Zerbitzua / Servicio de Comunicación — 11:02\nAbeslariak antzokia bete du jadanik eta gonbidapen guztiak agortu dira\nAhalduntze Feministarako Eskolak gaur arratsaldean emango dio amaiera 2018-2019 ikasturteari, baita modu oso berezian egin ere: Rozalén kantautoreak kontzertu bat emango du Ibaiondoko gizarte-etxeko Félix Petite antzokian. Abeslariak antzokia bete du jadanik eta gonbidapen guztiak agortu dira.\nGorka Urtaran alkateak eskerrak eman nahi dizkie gaur arratsaldean hurreratuko diren pertsona guztiei “ikasturte zinez berezi honen itxierara etortzearren, bai eta urte guzti hauetan zehar eskolaren parte izan zaretenoi ere. Zuen interesak, zuen engaiamenduak lortu du gaur egun eskola erreferente izatea berdintasunaren aldeko prestakuntzari, sentsibilizazioari eta bistaratzeari dagokionean”. Horretaz gain, alkateak Berdintasun Zerbitzuaren lana ere eskertu du, bai eta “zerbitzuarekin besoz beso lan egin duten emakume-kolektibo guztiena ere. Zuen iradokizunak, interesak eta kritika eraikitzaileak beti izango dira ongi etorriak”.\nAhalduntze Feministarako Eskola jadanik sendotuta dagoen erreferentziazko zentroa da Gasteizen, eta hazten jarraitzen du. Ikasturte honetan 73 jarduera egin dira, aurrekoan baino 6 gehiago.\n#FeminismoanItzel: txikien Eskola\nEdizio honetan lehen aldiz, 10 eta 18 urte bitarteko haur eta gazteentzako jarduerak antolatu ditu Vitoria-Gasteizko Ahalduntze Feministarako Eskolak. Herritar batek iradoki zuen ekimena, “Mejorando Vitoria-Gasteiz Hobetuz” programa parte-hartzailearen bidez. Programa horretan, udal-aurrekontuaren zati bat zertan gastatu erabakitzeko aukera ematen zaie herritarrei.\nIkasturte honetan 130 adingabek eta familiak hartu dute parte, eta hasiera hau ikusita esan genezake etorkizun oparoa iragartzen diogula jarduera-ildo honi.\nGainera, Eskolak espazio berria izan du eskura: Etxanobe jauregia. Bertan egin dira jarduera gehienak eta, laster, Sorginenea-Emakumeen Etxea proiektuarekin partekatuko du gune hori.\nIkasturte honetako beste berrikuntza bat izen-aldaketa izan da; orain Ahalduntze Feministarako Eskola du izena, zerbitzuaren udal politikek duten ikuspegia azpimarratze aldera.\nEskolaren helburua transbertsaltasuna eta aniztasuna lantzea da ahalik eta ikuspuntu gehienetatik, pertsona ororen identitateak ulertu eta konprenituz eta horrek dakartzan desparekotasunak identifikatuz; intersekzionaltasuna analisi-tresnatzat hartzea sarri gure gizartean nagusi den homogeneizaziotik urruntzeko.\nHori dela eta, kolektibo zehatzekin egin da lan: buruko gaixotasunak dituzten emakumeak, desgaitasun intelektualak dituzten emakumeak, desgaitasun funtzionalak dituzten emakumeak, lgtbi gaiak, emakume musulmanak eta emakume ijitoak.\nEskolaren indarguneetako bat da Gasteizko gizarte-kolektiboekin eta mugimendu feministarekin lanean eta lankidetzan jorratzen duela proiektua, hain zuzen ere, 20 bat kolektibo eta elkarterekin.\nEskolak hirian duen eragina handitzen jarraitzen du, Eskolaren eskaintzan urtez urte parte hartzen duen publiko fidela sendotu baita, eta bada parte-hartzaile berririk ere.\nOraindik plazak daude honako hitzaldi honetan: 'Vitoria-Gasteiz: historias de la ciudad que ríe', apirilaren 15ean (osteguna)\nUdan gozatu! 2021eko Opor Jardueren zozketan izena emateko epea zabalik dago hilaren 18ra arte\n'Poesiak jota dago Hegoalde': lagundu Hegoalde Gizarte-etxea poemaz betetzen\nBisitazioaren monasterioa AD-3 zuzkidura-jarduketa garatzeko xehetasun azterketa onartu da


Bueltan da Elkartruke proiektua – UDALemoa\nBueltan da Elkartruke proiektua\nBi urteko etenaldiaren ostean gazteen elkartruke proiektua bueltan da. Aurtengo gaia “Denok etorkinak ,Denok Ongi etorriak” izango da. 20 plaza daude, eta eskari gehiago baleude zozketa egingo litzateke. Urteko proiektua eta udako bidaia egingo dute gazteek, aurrerago zehaztuko den toki batera. Bidaiaren data uztailaren 11tik 17ra izango da, eta izen-ematea gaur hasi da, datorren 17ra arte.\nElkarrizketa: Mikel Aurrekoetxea Amuriza\nNire oroitzapen onena, urterokoa da, ikustea bidaiarien artean egiten den harremana eta horrek gerora herria nola suspertzen duen\nZein da elkartruke proiektuarekin izan duzun esperientzia? Zer nabarmenduko zenuke?\nElkartrukearekin izan dudan esperientzia ederra izan da. Gaur egungo gizartearen eta gizarte goiztiar baten errealitateak azalarazten dira proiektu honetan. Errealitate horien inguruko hainbat ekimen burutzen dira, elkarlana, bizikidetza eta elkar-ezagutza sustatuz. Ekimen horien lan nagusia bidaia da, aurretik ikusitakoarekin hausnartzeko eta gehiago ikasteko, betiere, esperientzia lagunekin disfrutatuz.\nEsperientzia nabarmen bat izan da denen artean helburu jakin bat bilatzea, eta horrekin batera herrialde ezberdinetako kulturak ezagutzea eta abentura baten parte sentiaraztea.\nZein izan da zuk parte hartu dituzun urteetan garatuko proiektuak eta nora egin zenituen bidaia?\nNire kasuan, Alemania, Belgika, Kroazia eta Finlandiara bidaia egiteko aukera izan dut.\nAlemanian → Gerra zibilaren 80. urteurrena izan zen garatutako proiektua. Niretzako guztietatik gai sentimentalena.\nBelgika → Kontsumoaren murrizketaren inguruko gaia landu zen, bizikleten erabilera sustatuz. Etorkizunari eta orainari begira gai interesgarria.\nKroazia → Merkataritza txikiaren ekimenaren inguruan landu zen proiektua. Gure inguruan asko bizi dugun gai bat.\nFinlandia / Estonia → Hizkuntza gutxituak landu genituen. Euskararen gaur egungo egoera ezagutzeko aukera eta beste herrialdeko beste hainbat hizkuntzen inguruko egoeraren analisia egiteko aukera.\nNire oroitzapen onena, urterokoa da, ikustea bidaiarien artean egiten den harremana eta horrek gerora herria nola suspertzen duen. Batez ere gazteen artean. Herri txiki bat gara, askotan urte ezberdineko kuadrillez osatua, beraz, kuadrilla horiek batzeko ezinbesteko proiektu bezala ikusten dut. Bestetik, proiektuak eskaintzen dituen bizi-esperientziak (abenturak) eta ezagutza-arlo ezberdinak ikaragarriak dira.\nOroitzapen on bat esan behar bada, Alemaniako kebapa!\n← Entrevista: Ion Martinez Esnaola (Creador de la obra de teatro “Birritan Bortxatua”) → ¡ Vuelve el proyecto de intercambio!